text: сеноилар малайзия мен таиландта тұратын халықтар тобы (семай, тимиар, бесиси, т.б.). саны 40 мыңдай адам (1992). олар малакка аралының орталық үстіртінің орманды алқаптарын мекендейді. антропология типтері, тілі мен мәдениетіндегі ерекшеліктер олардың оңтүстік-шығыс азиядағы монғол нәсіліне дейінгі байырғы тұрғындар тобына жататын аңғартады. қазіргі сеноилар малайлықтармен араласып кеткен. сеной тілдері отбасының мон-кхмер тілдерінің асли тобына жатады. дінге сенушілер: дәстүрлі сенімдер, кейбірі сүнниттік мұсылмандар. негізгі кәсібі қолмен атқарылатын егіншілік (ең көне дақыл тары, 18 ғ-дан бастап күріш, маниок, жүгері егісімен ауыстырыла бастады), аңшылық (мылтықпен) және терушілік. кейбірі туристер үшін тауарлар шығарады. сеноиларда аналық-рулық қатынастар ерекше дамыған. тұрғын үйлері ұзын, қадаларда орналаксқан. киімдері ағаш қабығынан дайындалады. татуировка жасау, денеге сурет салумен сипатталады.